Sandby lade

Sandby lade on ordoviitsiumi ladestu ülemordoviitsiumi ladestiku globaalne kronostratigraafiline üksus (lade). Seda hakkas esimesena eristama Stig Bergström aastal 2003.Stratigraafia terminoloogia Lade on nime saanud Södra Sandby küla järgi Rootsis, nimi pakuti välja aastal 2006. Bergström, Stig; Finney, Stanley; Xu, Chen; Goldman, Daniel; Leslie, Stephen (31 August 2006). "Three new Ordovician global stage names". Lethaia. 39 (3): 287–288. 

Lademe alumist piiri määratleb graptoliit Nemagraptus gracilise esmakordne ilmumine Sularpi ojasängi piirpaljandis Fågelsångsdaleni looduskaitsealal Rootsis (tegemist on regionaalses geokronoloogias üleminekuga Uhaku lademe kivimitelt Kukruse lademe kivimitele), lademe ülempiiri märgib graptoliit Diplacanthograptus caudatuse esmakordne ilmumine Black Knobi mägedes Atokas Oklahomas.GSSP Table - Paleozoic Era 

Sandby lade lasub Darriwili lademel ja see lamab Katy lademe all. Lademe vanus on 460,9...455,8 miljonit aastat. Eestis vastavad sellele Kukruse lade ja Haljala lade, osaliselt ka Keila lade. Lademesse kuuluvad Vangiški kihistu ja Rõtšanõ kihistu.

Suurbritannia regionaalses stratigraafias vastavad Sandby lademele Aureluci lade ja Burrelli lade, Põhja-Ameerikas Chazy lade ja Turini lade. Austraalias vastab sellele Gisborni lademe ülemine osa, Chewtoni lade ja Bendigo lade, Siberis Tšertovski lade ja Baksõ lademe alumine osa, Vahemere ja Põhja-Gondwana piirkonnas Dobrotivi lademe ülemine osa ja Berouni lademe alumine osa. Hiinas vastab sellele Neichiashani lademe alumine osa.

 Viited 

Kategooria:Ordoviitsiumi lademed